text: ащылы ұлытау облысы ұлытау ауданындағы өзен. торғай алабындағы дулығалы жыланшық өзенінің оң саласы. ұзындығы 72 км, су жиналатын алабы 885 км2. жалтау тауының шығыс беткейіндегі бұлақтардан басталады. жағасы жарқабақты. ащылыға ұзындығы 10 км-ден аспайтын 14 сала құяды. сәуір айының ортасында су деңгейі көтеріліп тасиды. жаздың ыстық айларында өзеннің суы қарасуларға бөлініп, кей жері құрғап қалады. көктемде суы тұщы, жазда суы ішуге жарамсыз. көбінесе мал суаруға, т.б. шаруашылық қажеттеріне пайдаланылады.